สิ่งที่ควรทำและไม่ควรทำในการลงทุน | CIIA แนะนำการลงทุนแบบมืออาชีพพร้อมข้อมูลเบื้องต้น
Home > Investment Process > สิ่งที่ควรทำและไม่ควรทำในการลงทุน
Posted on May 29, 2019 November 21, 2019 by admin
การลงทุนทุกประเภทถือว่ามีความเสี่ยงด้วยกันทั้งนั้น เมื่อเป็นเช่นนี้คนที่คิดจะลงทุนจึงจำเป็นต้องรู้จักว่าสิ่งไหนเหมาะแลไม่เหมาะสมที่จะทำไม่อย่างนั้น หากขาดความรู้ที่มากพออาจทำให้พบกับความยุ่งยากขึ้น มาได้ในชีวิต ดังนั้นใครก็ตามกำลังคิดอยากลงทุนไม่ว่าประเภทไหนมาดูสิ่งที่ต้องรู้ว่าเรื่องไหนควรทำ และเรื่องไหนไม่ควรทำจะได้เข้าใจในรายละเอียดต่างๆ ให้มากขึ้นยิ่งกว่าเดิม
เริ่มต้นศึกษาข้อมูลเกี่ยวกับการลงทุนที่สนใจ – การลงทุนในยุคนี้มันมีด้วยกันหลายประเภทขึ้นอยู่กับว่าใครให้ความสนใจในการลงทุนประเภทไหน เมื่อคุณกำลังคิดสนใจการลงทุนแบบใดแบบหนึ่งอยู่สิ่งสำคัญที่สุดคือต้องเริ่มศึกษาข้อมูลต่างๆ เกี่ยวกับการลงทุนเรื่องนั้นให้ดีจะได้มีความรู้ความเข้าใจมากขึ้นกว่าเดิม
พยายามกระจายการลงทุนในหลายๆ ช่องทาง – การลงทุนไว้เพียงช่องทางเดียวหากเกิดปัญหาในแบบที่คุณคาดไม่ถึงมันอาจทำให้เงินสูญเปล่าไปในพริบตา แต่ถ้าคุณเลือกลงทุนเอาไว้ในหลายช่องทางเป็นการกระจายความเสี่ยงหากช่องทางไหนมีปัญหาจริงๆ ก็ยังคงมีรายรับจากช่องทางอื่นเข้ามาช่วยเสริม
รู้จักวิธีจัดการเงินให้ดี – การจะนำเงินมาลงทุนควรเป็นเงินเย็นหรือเงินที่ไม่ได้ทำให้เราเดือดร้อนในชีวิตประจำวัน ยิ่งถ้าใครกำลังต้องการนำเงินไปลงทุนกับสิ่งที่มีความเสี่ยงสูงๆ เช่น กองทุน หุ้น ยิ่งต้องใช้เงินที่เราไม่ได้เข้าไปยุ่งเกี่ยวปกติอยู่แล้ว เพราะถ้าหากขาดทุนขึ้นมาอย่างน้อยมันก็ยังไม่เดือดร้อนกับการใช้ชีวิตปกติมากมายนัก
อย่ามั่นใจในตนเองเกินไปโดยลงทุนด้วยเงินจำนวนมาก – การลงทุนด้วยเงินจำนวนมากเพราะมั่นใจว่าตัวเองไม่น่าพลาดทำเอาหลายคนกลายเป็นหนี้มานักต่อนักแล้ว ดังนั้นทาที่ดีคือควรเริ่มต้นลงทุนด้วยจำนวนเงินไม่ต้องสูงมากก่อน หากว่าการลงทุนดังกล่าวไปได้สวยก็ค่อยๆ เพิ่มเงินลงทุนให้มากขึ้นเรื่อยๆ ไม่จำเป็นต้องลงทุนหนักตั้งแต่ครั้งแรก
ชอบใช้อารมณ์ในการตัดสินใจ – นี่คือสิ่งไม่ควรทำและห้ามทำเด็ดขาดในการลงทุน บางคนมองเห็นว่าการลงทุนกับหุ้นตัวนี้มันบวกขึ้นตลอดก็ซื้อเลยโดยไม่ได้สนใจรายละเอียดต่างๆ ปรากฏว่าหุ้นดังกล่าวมันขึ้นสูงสุดแล้วในจังหวะที่คุณซื้อที่เหลือคือค่อยๆ ลดลงอย่างเดียวแบบนี้ก็ขาดทุนรอได้เลย
สิ่งเหล่านี้คือสิ่งที่นักลงทุนทุกคนต้องพิจารณาให้ดีว่าสิ่งไหนควร และไม่ควรทำเพื่อการลงทุนของทุกคนจะได้ประสบผลสำเร็จมากที่สุด